钦定古今图书集成/明伦汇编/官常典/第318卷 > 《送少宗伯东渚杨公还朝》明·冯惟健
## 钦定古今图书集成/明伦汇编/官常典/第318卷 > 《送少宗伯东渚杨公还朝》明·冯惟健

“舟楫怀明主，笙歌慰远征。”蒲轮晖泰岱，龙节照淄渑。
“日月丹霄迥，蓬莱绛阙曾。上台旋斗极，东海运鶤鹏。
虞室夔龙重，周廷礼乐兴。”银台闲玉匦，天阁秘金縢。
九庙旗常集，诸陵剑舄登。鲋隅祥雾隐丰沛，瑞源澄。
金粟双峰并，瑶池八骏乘。臣邻瞻赫赫，宾从尽兢兢。
“献纳当朝望，《都俞》气象增。殊仪须景伯，正色待长升。”
缇扇随车转，朱明丽盖昇。松亭馀舞鹤，石𪩘按垂藤。
地境云光莹，天齐雨气蒸。歌随林鸟变，思共暮烟凝。
牛角悲歌甯，龙门喜御膺。十年还载鹖，千里共担簦。
勋业宁金马，身名岂玉绳。尘锋频自拭，锻翮尚堪腾。
敢谓吟《梁甫》，谁能著《茂陵》。云门读书处，日暮倚崚嶒。